 لنڊن (ويب ڊيسڪ) سريلنڪا جي اڳوڻي ڪپتان پاڪستان کي خطرناڪ ٽيمن مان هڪ قرار ڏئي ڇڏيو.  هڪ انٽرويو دوران سنگاڪارا جو چوڻ هو ته گرين شرٽس جي ڪارڪردگي ۾ سدائين تسلسل جو فقدان رهيو آهي پر رڌم ۾ ايندي جيڪڏهن سيمي فائنل تائين پهچڻ ۾ ڪامياب ٿي ويا ته ڪنهن به ٽيم کي شڪست ڏئي سگھن ٿا.  هن چيو ته انگلينڊ، آسٽريليا ۽ ڀارت جا اسڪوارڊ متوازن ۽ سيمي فائنل تائين پهچڻ جي صلاحيت رکن ٿا.   سنگاڪارا جو چوڻ هو ته ڏکڻ آفريڪا ۽ نيوزيلينڊ استحڪام جي ڳولا ۾ هوندا، انگلينڊ محدود اوورن جي ڪرڪيٽ بابت پنهنجي سوچ تبديل ڪرڻ بعد لاڳيتو هڪ رخ روانو رهي، ٽيم هن وقت ارتقائي عمل مان گذرڻ کان پوءِ حيران ڪندڙ ڪارڪردگي ڏيکارڻ جي صلاحيت حاصل ڪري چڪي آهي. 